
HOTĂRÂRE

cu privire la Demersul Asociației pentru Dezvoltarea Culturii și Protecției Drepturilor de Autor și Conexe „APOLLO”
În conformitate cu prevederile art.56 alin.(6), art.58 lit.c) și g) din Codul audiovizualului al Republicii Moldova
şi în baza p.7, p.9, p.42 lit.d) și m) din Regulamentul Consiliului de Observatori al Instituţiei Publice Naţionale a Audiovizualului Compania „Teleradio-Moldova”, aprobat prin Hotărîrea Consiliului de Observatori nr.1/3 din 09.02.2007,
în urma examinării
Demersului Asociației pentru Dezvoltarea Culturii și Protecției Drepturilor de Autor și Conexe „APOLLO”, înregistrat cu numărul de intrare 1/04 din 26.01.2012,

informației prezentate de dl Vasile NASTASE – președinte al Asociației pentru Dezvoltarea Culturii și Protecției Drepturilor de Autor și Conexe „APOLLO”, de dl Constantin MARIN – președintele IPNA Compania „Teleradio-Moldova”,
Consiliul de Observatori

HOTĂRĂŞTE:
1. Se ia act de informația prezentată de președintele IPNA Compania „Teleradio-Moldova” privind modul de protejare, de către IPNA Compania „Teleradio-Moldova”, a drepturilor sale exclusive de retransmisie a meciurilor de fotbal din Liga Campionilor.
2. În cazul încălcării drepturilor exclusive de retransmisie ale IPNA Compania „Teleradio-Moldova”, președintele Companiei va acționa, în cel mult 10 zile lucrătoare, în vederea recuperării prejudiciilor IPNA Compania “Teleradio-Moldova” și/sau sancționării persoanelor care au comis/admis încălcările respective.
3. Prezenta hotărâre intră în vigoare în ziua adoptării.
Prezenta hotărâre a fost adoptată cu votul a 6 membri ai Consiliului de Observatori.
Preşedintele

Consiliului de Observatori                                                       Eugeniu Rîbca
Secretarul şedinţei

Consiliului de Observatori                                                      Viorica Bogatu

